Bekendtgørelse om forsøg med selvkørende enheder  
I medfør af § 68, stk. 1, 1. pkt., § 82, stk. 4, § 84, stk. 1, § 85, stk. 1,  § 92 m, stk. 4 -7, § 92 o, stk. 2, § 92 p,  § 118, stk. 
12, 1. pkt., og § 134 a, stk. 2,  i færdselsloven, jf. lovbekendtgørelse nr. 1324 af 21. november 2018, som bl.a. ændret 
ved lov nr. 1559 af 18. december 2018, lov nr. 556 af 7. maj 2019, lov nr. 139 af 25. februar 2020 og lov nr. xx af xx 
2020, fastsættes efter bemyndigelse i henhold til  [x]: 
 
Kapitel 1  
Anvendelsesområde  og definitioner  
§ 1. Bekendtgørelse n finder anvendelse  på forsøg med selvkørende enheder på  færdselslovens område . 
 
§ 2. I denne bekendtgørelse forstås ved:  
1) Selvkørende enhed: Et førerløst emissionsfrit køretøj, der kører med  lav hastighed på hjul, bælter eller lignende, og 
som er teknisk indrettet således, at en fysisk person kan overtage kontrollen af køretøjet.  
2) Markeringsanordning: En vimpel, et sikkerhedsflag, en markeringslygte eller li gnende, der er placeret lodret over 
den selvkørende enhed, og som har til formål at gøre andre trafikanter opmærksomme på den selvkørende enheds 
tilstedeværelse.  
3) Forsøgsrute: Den færdselsrute, som den selvkørende enhed har fået tilladelse til at anvende.  
4) Lydsignalapparat:  Et horn eller en højtaler, der kan anvendes til at advare trafikanter i umiddelbar nærhed eller 
etablere en kommunikation mellem den fysiske person, der har til ansvar at overtage føringen af den selvkørende 
enhed , og en trafikant .  
5) Manuel kørsel: Kørsel, hvor en fysisk person enten forestår kørslen eller iagttager kørslen og sikrer,  at køretøjet 
føres i overensstemmelse med færdselslovens regler.  
6) Automatiseret kørsel:  Kørsel, hvor køretøjets tekniske indretning iagttager kørslen og s ikrer, at køretøjet  føres i 
overensstemmelse med færdselslovens regler.  
 
Kapitel 2  
Krav til selvkørende enheder  
CE-mærkning  
§ 3. En selvkørende enhed  skal være CE -mærket, jf. bekendtgørelse om indretning m.v. af maskiner . 
 
Færdselsregler  
§ 4. De af færdselslovens regler, der finder anvendelse for gående, finder tilsvarende anvendelse for en selvkørende  
enhed og kørsel med en selvkørende enhed , jf. dog  § 3, §§ 5-18, og § 24, stk. 4 . 
 
Hastighed  
§ 5. En selvkørende enhed må højest have en konstruktivt bestemt maksimal hastighed på  6 km i timen , jf. dog stk. 2 .  
Stk. 2 . Færdselsstyrelsen kan  tillade en konstruktivt bestemt maksimal hastighed på op til 15 km i timen, hvis det  er 
nødvendig t for udførelse af et konkrete forsøg , og hvis kørslen med den forhøjede hastighed kan foretages 
færdselssikkerhedsmæssigt forsvarligt og uden unødig ulempe for andre trafikanter.  
 
  
Vægt og d imensioner  
§ 6. En selvkørende enhed uden tilkoblet  påhængskøretøj må have en totalvægt på højst 50 kg, jf.  dog stk. 2.  
Stk. 2. En selvkørende enheds totalvægt må ikke overskride de af fabrikanten fastsatte specifikationer for vægt.  
§ 7. En selvkørende enhed  uden tilkoblet  påhængskøretøj  må i såvel belæsset som ubelæsset stand  ikke have 
dimensioner, der overskrider  
1) en længde  på 1,20 m , 
2) en bredde  på 0,75 m , og 
3) en højde på 1,25 m , jf. dog stk. 2 . 
Stk. 2. Markeringsanordningen, jf. § 10, medregnes ikke i den selvkørende enheds højde.  
§ 8. En selvkørende enhed må ikke være udformet på en sådan måde, at den kan være til fare eller unødig ulempe for 
andre trafikanter.  
Stk. 2.  Ved selvkørende enheders fragt af gods finder færdselslovens § 82, stk. 3, anvendelse.  
 
Tilkobling  
§ 9. Der må tilkobles ét påhængskøretøj til en selvkørende enhed.  
Stk. 2 . Et påhængskøretøj  skal i sig selv opfylde kravene i §§ 6-8 og § 11, stk. 1, 2. pkt. 
Stk. 3 . Et påhængskøretøj  skal være i overensstemmelse med fabrikantens specifikationer og kunne  benyttes uden 
unødig fare eller ulempe.  
Markeringsanordning  
§ 10. En selvkørende enhed må være udstyret med én markeringsanordning.  
Stk. 2. Hvis en selvkørende enhed er udstyret med en markeringsanordning, jf. stk. 1, må den samlede højde af den 
selvkørende enhed og markeringsanordningen ikke ov erskride 1,80 m.  
 
Lygter  
§ 11. En selvkørende enhed skal som minimum være forsynet med mindst én forlygte med hvidt lys  og mindst én 
baglygte med rødt lys.  Et påhængskøretøj, jf. § 9, skal som minimum være forsynet med mindst én baglygte med rødt 
lys. 
Stk. 2. For- og baglygte r, jf. stk. 1,  skal afgive lys, der er tydeligt synlig på mindst 300 meters afstand. For - og 
baglygter må afgive blinkende lys, hvis blinkfrekvensen er mindst 120 blink per minut.  
Stk. 3 . Foruden de lygter, der er anført i stk. 1, k an en selvkørende enhed være udstyret med andre lygter. Disse 
lygter må kun afgive hvidt eller gult lys og må ikke være bagudrettede.  
Stk. 4. Påbudte lygter , jf. stk. 1,  skal under kørsel holdes tændt og må ikke blænde den øvrige trafik.  
 
Lydsignalapparat  og støj  
§ 12. En selvkørende enhed skal være forsynet  med et lydsignalapparat.  
§ 13. En selvkørende enhed må ikke afgive unødig støj . 
 
Påskrift   
§ 14. Tilladelsesindehaveren er ansvarlig for, at en selvkørende enhed er forsynet med en påskrift. Påskriften skal 
indeholde:   
1) tilladelsesindehaverens  navn, 
2) tilladelsesindehaverens  CVR-nummer , 
3) tilladelsesindehaverens  telefonnummer , og 
4) identifikationsnummer, jf. stk. 5, 1. pkt . 
Stk. 2. Påskriften skal være placeret på et synligt sted på den selvkørende enhed . Påskriften skal udføres i en 
bogstavhøjde på mindst 8 mm og en talhøjde på mindst 8 mm.  
Stk. 3 . Påskriften skal være i en farve, der tydeligt afviger fra baggrundens farve og eventuelle påførte reklamer.  
Stk. 4.  Påskriften må ikke være udført på aftagelige skilte eller lignende. Såfremt påskriften er udført i foliemateriale 
eller lignende, skal det være udført i et materiale, der efter aftagning ikke kan genanvendes.  
Stk. 5. Færdselsstyrelsen registrerer og tildeler et individuelt identifikationsnummer for hver selvkørende enhed, der 
skal anvendes i et forsøg efter denne bekendtgørelse . Færdselsstyrelsen  fører en fortegnelse over meddelte tilladelser, 
herunder med angivelse af identifikationsnummer for de enkelte enheder og tilladte forsøgsruter.   
 
Kamera er 
§ 15. Hvis en selvkørende enhed er udstyret med kameraer som del af enhedens navigationssystem,  skal kameraerne 
være indrettet således, at der automatisk foretages pixelering under optagelse . Pixeleringen må ikke efterfølgende 
kunne ophæves.  
Stk. 2. Pixeleringen skal foretages af algoritmer indbygget lokalt i udstyret og skal som minimum sikre, at det ikke er 
muligt at identificere ansigter og nummerplader.  
 
Sikring mod ulovlig overtagelse  
§ 16. En selvkørende enhed skal være indrettet således, at den indeholder indbyggede mekanismer, der sikrer mod  
ulovlig overtagelse og uvedkommendes adgang til den selvkørende enheds positionerings -, styrings - og videosignal .  
Stk. 2 . Hvis den selvkørende enhed transporterer gods, skal  den selvkørende enhed forsynes med mekanisk eller 
elektronisk sikring for at hindre ombytning eller supplering af transporterede genstande.  
 
Kapitel 3  
Krav til  den fysiske person, der har til ansvar at overtage føringen af e n selvkørende enhed  
§ 17. Den fysiske person, der har til ansvar at overtage føringen  af en selvkørende enhed,  skal være fyldt 18 år . Den 
fysiske person, der har til  ansvar at overtage føringen af  en selvkørende enhed,  skal befinde sig i Danmark  under kørslen 
med enheden . 
Stk. 2. Den fysiske person, der har til ansvar at overtage føringen af en selvkørende enhed, skal have modtaget 
fornøden gennemgang af den typiske trafikale situation på den strækning eller område, hvor enheden skal køre.  
Stk. 3.   Den fysiske person, der har til ansvar at overtage føringen af en selvkørende enhed, skal have modtaget 
fornøden instruktion i at styre enheden med køretøjets særlige styreenhed.   
§ 18.  Færdselslovens § 55, stk. 1 og 2, og bestemmelser fastsat i medfør af § 55, stk. 4, 1. pkt., finder på alle 
tidspunkter af den automatiserede kørsel anvendelse for den fysiske person, der har til ansvar at overtage føringen af en 
selvkørende enhed. Færdselslovens § 77, stk. 1, finder tilsvarende anvendelse, uanset om den selvkørende enhed føres 
manuelt eller automatiseret.  
  
 
 
Kapitel 4 
Krav til tilladelsesindehaveren  
§ 19. Tilladelsesindehaver skal indføre oplysninger om anvendelse af selvkørende enheder i en logbog eller 
tilsvarende, som skal gemmes i mindst 3 år. Logbogen skal som minimum indeholde oplysninger  om 
1) antal kørte ruter eller ture pr. enhed , 
2) antal kørte kilomet er pr. enhed , 
3) varigheden af den selvkørende enheds kørsel, herunder varigheden af automatiseret og manuel kørsel , 
4) antal manuelle overtagelser af den selvkørende enhed fra den fysiske person, som har til ansvar at overtage 
føringen af den selvkørende enhed , 
5) oplysninger om eventuelle ulykker i forbindelse med kørsel med den selvkørende enhed, herunder om ulykkerne er 
sket under automatiseret eller manuel kørsel, og om enhede n foru d for ulykken  har anvist, at den fysiske person, 
der har til ansvar at overtage føringen af den selvkørende enhed , skal overtage kontrollen heraf , og 
6) oplysninger om eventuelle utilsigtede driftsstop  i forbindelse med kørsel med enhede n. 
Stk. 2 . Tilladelsesindehaver skal til enhver tid  være i besiddelse af oplysninger o m identiteten på den fysiske person, 
som har ansvaret for at overtage føringen af en selvkørende enhed , samt oplysninger om den fysiske persons placering , 
herunder om denne befinder sig i  umiddelbar nærhed af den selvkøre nde enhed eller på en fast adresse.  
Stk. 3.  Logbogen eller tilsvarende, jf. stk. 1, skal til enhver tid efter anmodning kunne udleveres  eller indsendes  til 
Færdselsstyrelsen.  
§ 20. Det påhviler tilladelsesindehaver at sikre, at den fysiske person, der har til ansvar at overtage føringen af en 
selvkørende enhed, opfylder kravene i § 17, stk. 1, og at den fysiske person har modtaget fornøden gennemgang og 
instruktion i de forhold, der er omfattet af § 17, stk. 2 og 3 . 
 
 
Kapitel 5 
Ansøgning om tilladelse til forsøg med selvkørende enheder  
§ 21. Ansøgning i henhold til færdselslovens § 92  m, stk. 2, om tilladelse til forsøg  med selvkørende enheder skal 
sendes til Færdselsstyrelsen . Ansøgningen skal s om minimum indeholde  
1) en beskrivelse af det konkrete forsøg, herunder den tidsmæssige og geografiske afgrænsning af forsøget , 
2) en beskrivelse af de selvkørende enheders tekniske indretning,  egenskaber og dimensioner , 
3) dokumentation for , at de selvkørende en heder  lever op til kravene i § 3, § 5, stk. 1, § 6, § 7, stk. 1, § 8, §§ 10-13, § 
14, stk. 1 -4, og §§ 15 og 16, 
4) dokumentation for , at eventuelle påhængsvogne lever op til kravene i § 9, stk. 2 og 3 ,  
5) forsikringsoplysninger, jf.  færdselslovens  § 105, og 
6) dokumentation for eventuelle private  vejejeres samtykke.  
Stk. 2. Færdselsstyrelsen kan kræve, at ansøger frem sender  andre oplysninger eller anden dokumentation til brug for 
styrelsens behandling af ansøgningen, hvis det findes nødvendigt for behandling af ansøgningen . 
 
Kapitel 6 
Tilsyn og kontro l 
§ 22. Færdselsstyrelsen fører tilsyn med, at tilladelsesindehaver  i hele forsøgs perioden overholder  regler og krav i  
denne bekendtgørelse og vilkår i tilladelsen givet i medfør af denne  bekendtgørelse.   
Stk. 2 . Færdselsstyrelsen kan vederlagsfrit kræve udlevering af oplysninger og dokumentation i forbindelse med sit 
tilsyn med  det tilladte  forsøg , hvis det skønnes nødvendigt for udførelse af tilsynet.  
 
Kapitel 7  
Klageadgang  
§ 23. Færdselsstyrelsens afgørelser efter denne bekendtgørelse kan ikke indbr inges for transport ministeren eller 
anden administrativ myndighed, jf. bekendtgørelse om Færdselsstyrelsens  opgaver , beføjelser  og klageadgang . 
 
Kapitel 8 
Straf og ikrafttræden  
§ 24. Reglerne i færdselslovens kapitel 17 om straf i anledning af overtrædelse af færdselslovens regler samt  
straffelovens regler om straf i anledning af overtrædelse af straffelovens regler finder anvendelse,  når den fysiske 
person, der har til ansvar at overtage føringen af den selvkørende enhed , har overtaget føringen af en selvkørende  
enhed.  
Stk. 2 . Reglerne i færdselslovens kapitel 17 om straf i anledning af overtrædelse af færdselslovens regler samt 
straffelovens regler om straf i anledning af overtrædelse af straffelovens regler finder endvidere anvendelse, hvis den 
fysiske person, der har til an svar at overtage føringen af den selvkørende enhed , undlader at overtage føringen af den 
selvkørende enhed , når dette anvises af køretøjets tekniske indretning, eller når der i øvrigt er behov herfor.  
Stk. 3.  Reglerne i færdselslovens kapitel 17 om straf i  anledning af overtrædelse af færdselslovens §§ 53 og 54 gælder 
uanset stk. 1 og 2  for en fysiske person, der har til ansvar at overtage føringen af en selvkørende enhed , på alle 
tidspunkter af automatiseret kørsel.  
Stk. 4.  Bøder for overtrædelse af færdselsloven og denne bekendtgørelse  udmåles i henhold til færdselslovens § 118 a, 
stk. 1, 1. pkt.  
§ 25.  Tilladelsesindehaver straffes med bøde efter færdselslovens § 118, stk. 1, nr. 2, hvis vilkår for en tilladelse 
meddelt efte r denne bekendtgørelse tilsidesættes, herunder hvis en selvkørende enhed føres uden for den strækning 
eller de tidspunkter, som tilladelsen er givet til, eller uden at en fysisk person deltager under forsøget som foreskrevet i 
færdselslovens § 92 m, stk. 5 , 1. pkt.  
§ 26. Tilladelsesindehaver  kan straffes med bøde for overtrædelse af denne bekendtgørelses § 5, stk. 1, § 6, § 7, stk. 
1, §§ 8-13, § 14, stk. 1 -4, §§ 15  og 16  og §§ 19 -20. 
 
Strafansvar for juridiske personer  
§ 27. Der kan pålægges selskaber mv. (juridiske personer) strafansvar efter reglerne i straffelovens 5. kapitel.  
 
Ikrafttræden  
§ 28. Bekendtgørelsen træder i kraft den 1. marts  2021. 
 
 
 
Færdselsstyrelsen, den x.x.20 20 
Stefan Søsted   
 
/Laura Oline Aalbæk